AQSh Aloqalar bo‘yicha federal komissiyasi Samsung Galaxy Note 9 ni ma’qulladi

26-iyun kuni AQSh Aloqalar bo‘yicha federal komissiyasi (FCC) SM-N960F raqamli Samsung smartfoni modelini ma’qulladi, deb yozadi Hi-Tech Mail.Ru.

Ushbu raqam avvalgi Samsung Galaxy Note qurilmalari raqamlariga mos keladi. Masalan, o‘tgan yili Note 8 SM-N950 identifikator raqami bilan o‘tgan. Bundan tashqari, FCC hujjatlarida qurilma stilus bilan birga yetkazib berilishi aytiladi.
Samsung kompaniyasi Galaxy Note 9 ni avgustda taqdim etishni rejalashtirmoqda, shundan keyin ko‘p o‘tmay fablet bozorga chiqadi. Umuman olganda, Galaxy Note 9 Note 8 dan ko‘p ham farq qilmaydi, ammo yanada sig‘imdorroq akkumulyator, yangi va tezkorroq protsessorlar, yaxshilangan kameraga ega bo‘ladi.